James Steven Rausch

**James Steven Rausch** (1928–1981) var en amerikansk katolsk biskop av Phoenix.
## Liv og virke
### Bakgrunn
Etter å ha studert økonomi ved University of Minnesota, tok Rausch en mastergrad i utdanning fra St. Thomas College i Saint Paul i Minnesota. Han tok senere en doktorgrad i pastoral psykologi fra Det pavelige universitet Gregoriana i Roma.

### Prest
Etter å ha studert filosofi og katolsk teologi, mottok James Steven Rausch prestevielsen den 2. juni 1956 av biskop Peter William Bartholome.

Han arbeidet så i sjelesorgen. I 1970 ble han *assistant general secretary* for United States Catholic Conference USCC). tjenestegren av National Conference of Catholic Bishops (NCCB). Han ble generalsekretær for begge grupper i 1972.

### Hjelpebiskop i Saint Cloud, fortsatt generalsekretær
Den 5. mars 1973 utnevnte pave Paul VI ham til titulærbiskop av *Summa* og hjelpebiskop av Saint Cloud. Erkebiskopen av Philadelphia, kardinal John Joseph Krol, ordinerte ham til biskop den 26. april samme år; medkonsekratorer var erkebiskopen av Cincinnati, Joseph Bernardin, og biskopen av Saint Cloud, George Henry Speltz.

I 1976, da kirken også feiret nasjonens tohundreårsjubileum, holdt USCC/NCCB en konsultasjon kalt *«Call to Action»* med hundrevis av katolske prester og lekfolk. Fader Rausch var en av hovedarrangørene av arrangementet. Konsultasjonen, som ble holdt i Detroit, fremkalte et overraskende utvalg av synspunkter fra en mangfoldig gruppe katolikker og resulterte i mange kontroversielle resolusjoner. Noen krevde avskaffelse av kirkelig sølibat og ordinasjon av kvinner.

Slike aktiviteter styrket hans rykte som en liberal skikkelse innen det kirkelige lederskap. Hans nære medarbeidere inkluderte et bredt utvalg av biskoper, prester og lekfolk. Som generalsekretær arbeidet han tett med to presidenter for Bispekonferansen, John Francis Dearden og Joseph Louis Bernardin, samt med erkebiskop Jean Jadot, som da var apostolisk delegat i landet.

Msgr. Rausch spilte en viktig rolle i å gi bispekonferansen, som ble organisert etter Det andre Vatikankonsil som et middel til å diskutere spørsmål av spesiell betydning for den katolske kirke i USA, formål og fremtredende rolle.

Som talsmann for biskopene følte han hetsen fra kritikere som mente ham var for liberal. Msgr. Rausch utvidet riktignok embetets privilegier og testet grensene for det. Han var en robust mann, med en rødlig hudfarge og et bredt, av og til rampete smil, skjhnt oppførte seg diplomatisk, veide ordene sine nøye samtidig som han utstrålte selvtillit og hjertelighet. Det ga ny synlighet til et embete som krever en delikat balansegang mellom biskopenes interesser og den bredere kirkens krav.

### Biskop av Phoenix
Pave Paul VI utnevnte ham til biskop av Phoenix den 17. januar 1977.

Han var kjent som forkjemper for økumenikk og for å ha talt mot fri abort. Av og til holdt han messe i appelsinlunder for å imøtekomme papirløse migranter som var redde for å dra inn i byen.

James Rausch døde i Phoenix av et hjerteinfarkt den 18. mai 1981, i en alder av 52 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Joseph Krol (1910-1996) *1953 
* Biskop *James Steven Rausch* (1928-1981) *1973

## Referanser